Orhideje

**Orhidejama** se nazivaju sve biljke iz porodice *Orchidaceae*. Cijela porodica je dobila ime po dva gomoljasta korijena koja oblikom podsjećaju na mošnje (grčki *όρχις* „mošnje“). Nakon porodice *Asteraceae*, orhideje su druga po veličini porodica *Anthophyta*. Smatra ih se posebno lijepim, i za mnoge je orhideja *kraljica cvijeća*. Botaničari priznaju oko 1.000 rodova s 15.000 do 30.000 vrsta. Nema ih jedino na artičkom ledu i pustinjama.

## Podjela orhideja
* mjesto rasta (epifiti,teretrističke)
* način rasta (simpodijalne (razgranata stabiljka), monopodijalne (izražena matična os))

## Opis biljke
* **Korijen**: Sličan gomolju, zadebljanja nazivamo **bulbe**. Neke vrste stvaraju adventivno korijenje.
* **Listovi**: Mogu biti dugi i poludugi a voštana prevlaka štiti ih od isparavanja. Mekolisne orhideje odbacuju listove.
* **Cvijet**: Dvostrano simetričan, 3 lapa (vanjski krug - **sepala**) 3 latice (unutrašnji krug - **petala**), donja latica je transformirana i zovemo ju **usna ili labellum**.

## Čimbenici rasta
* **Svjetlost**: Traže dosta svijetlosti, lako su prilagodljive, a najprikladniji je polusjenovit položaj (10 000 - 20 000 luksa). Po boji lista i cvijeta otkrivamo višak ili manjak svjetlosti.
* **Temperatura**: Ovisi o dobu dana (dan, noć) i godišnjem dobu (ljeto, zima), također ovisi o vrsti orhideje. Po danu temperatura treba biti od 16-21&nbsp;°C, a po noći 13-16&nbsp;°C. Vrste pahalaenopsis i dendrobium zahtjevaju veće temperature ,21-29&nbsp;°C.
* **Vlažnost**: Orhideje traže svjež i vlažan zrak, jer hladi listove, a trebamo obratiti pozornost da je noću vlažnost niža. Orhideje manje zalijevamo, a češće prskamo i mora se paziti na tvrdoću vode. Temperature vode i tla moraju biti iste.

## Posebni uzgojni problemi
* **Smeđe mrlje na lišću** : Tvrde i suhe (sunčeve opekline), Mekane (gljivično oboljenje)
* **Vodoravan ili padajuć rast** : nedovoljno svijetla ili dovoljno svijetla, a nepravilno zalijevanje
* **Pljesan na listovima** : rosimo listove u hladnim uvjetima
* **Nema cvatnje** : biljka zdrava (nedovoljno svijetla)

## Prignojavanje
* U supstratu ima malo hranjivih tvari pa prignojavamo s otopinom NPK gnojiva
* U proljeće i ljeto ih prignojavamo otopinom koja je bogata dušikom, a u jesen i zimu bogatu kalijem
* Kada orhideje cvatu u otopini prevladava fosfor
* U doba vegetacije gnojimo ih jednom na tjedan, a zimi svaki drugi ili treći tjedan

## Supstrat
* Različit supstrat (narezana močvarna mahovina) i (korijenje kraljevske paprati)
* Umjesto toga upotrijebiti se može borovu koru i treset, kora mora biti starija zbog debljine i ona ima mnogo prednosti: 
1. dobro prozračuje
2. lako se raspada
3. zadržava vlagu
* Treset koji se dodaje supstratu mora biti grubo nitast kako bi zadržavao vlagu a time se povećava i količina supstrata
* Danas koristimo: supstrat koji se sastoji od odležalog bukvinog lišća, grube lisnjače, treseta, kamenog pijeska, i ilovaste tratinjače
* Još dodajemo zdrobljenu i suhu hrastovu koru
* Za supstrate je važno da su prozračni i da propuštaju vodu

## Posude za uzgoj
Možemo uzgajati na uzgojnim stolovima, ali prednost imaju uzgojni lonci.
* **Lonci od [[glina (tlo)|gline]]** su teži, propuštaju vlagu i zrak.
* **Plastični lonci** su lagani zato se lakše prenose i dulje zadržavaju vodu.
* U **letvičastim košarama** zrak struji sa svih strana na korijenje, ali uzrokuje brže sušenje.
U lonce sadimo plitko, često se korijenje ili gomolj polažu neposredno na supstrat ili se rahlo prekriju.

## Presadnja
Kada ćemo presađivati ovisi o razvoju biljke i sastavu supstrata. Biljke koje brzo rastu presađuju se u veću posudu i to kada prerastu rub stare. Također ju moramo presaditi i ako je supstrat porozan ili se slegnuo, a najpogodnije je u proljeće (neke vrste se presađuju nakon vremena mirovanja). Ako se supstrat slegnuo biljku presađujemo bez obzira na vrijeme. Korjenu treba obilje zraka tako da voda mora brzo otjecati.

## Razmnožavanje
Razmnožavaju se generativno i vegetativno.
Vegetativno: dijeljenjem korjena i gomolja.
Orhideje koje rastu samopodijalno razmnožavamo djeljenjem tako da ostavljamo 3-5 gomolja s vodećim izbojkom, a preostale gomolje ponovno sadimo. Ako gomolji imaju pričuvne pupove regeneriraju se za 2-3 godine.
Vrsta *Dendrobium phalaenopsis* lakše se vegetativno razmnožava i tako da se preostali gomolji vežu u 10–15&nbsp;cm duge vezice i ulažu u zdjelu s mahovinom.
Vrstu *Paphiopedilum* treba oprezno odjeljivati. Veći se primjerci pri vađenju iz lonca sami raspadaju u više komada. Srednje ili slabije biljke ne smiju se energično dijeliti jer se time mogu potpuno uništiti.
**Monopodijalne orhideje** teže se razmnožavaju vegetativno, a za razmnožavanje koristimo stare biljke. Danas se orhideje uglavnom razmnožavaju merisistemom . Kao početni materijal za razmnožavanje upotrebljava se novonastali izbojak odraslih biljka, koji je dug 8–10&nbsp;cm. Meristem uzimamo skalpelom iz vegetativnog vrha i prenosimo ga na pripremljeni hranjivi supstrat. Za uspjeh takvog načina razmnožavanja važna je potpuna sterilnost postupka.

## Vrste orhideja

## Galerija

Datoteka:Pink Lady's Slipper.jpg|*[[Cypripedium acaule]]* 
Datoteka:Ophrys insectifera flower.jpg|*[[Ophrys insectifera]]*
Datoteka:Catasetum fimbriatum Orchi 05.jpg|*[[Catasetum fimbriatum]]*. 
Datoteka:Holcoglossum kimballianum Orchi 04.jpg|*[[Holcoglossum kimballianum]]*
Datoteka:Spiranthes spiralis 120807.jpg|*[[Spiranthes spiralis]]*
Datoteka:Vanilla plantation in wood dsc00190.jpg|Vanilla
Datoteka:Bulbophyllum putidum.jpg|*[[Bulbophyllum putidum]]*
Datoteka:Cattleya intermedia.jpg|*[[Cattleya intermedia]]*
Datoteka:Epidendrum ciliare.jpg|Kultivirana *[[Epidendrum ciliare]]*
Datoteka:Dracula vampira.jpg|*[[Dracula vampira]]*
Datoteka:Odontoglossum grande Orchi 003.jpg|*[[Rossioglossum grande]]*
Datoteka:Vanda tricolor var suavis.jpg|*[[Vanda tricolor]]* var. *suavis*
Datoteka:Oncidium papilio Orchi 03.jpg|*[[Oncidium papilio]]*
Datoteka:White Orchid.jpg|Phalaenopsis hibrid
Datoteka:Renanthera unknown cultivar Lars Kurth.jpg|Renanthera storei


## Vanjske veze